Dienesta līguma Nr. {{DOKREGNUMURS}}

Līgumiestādes līguma Nr. \_\_\_\_\_\_\_\_\_\_\_\_

**SADARBĪBAS LĪGUMS**

# Par personas datu nodošanu

|  |  |
| --- | --- |
| Rīgā, | Dokumenta datums ir tā elektroniskās parakstīšanas datums |

**\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk **– Līgumiestāde**), tās \_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**Nacionālais veselības dienests**(turpmāk – **Dienests**), tā direktora Āra Kasparāna personā, kas darbojas uz 2011.gada 1.novembra Ministru kabineta noteikumu Nr.850 „Nacionālā veselības dienesta nolikuma” pamata, no otras puses, (turpmāk kopīgi – Puses, katrs atsevišķi – Puse), ievērojot normatīvo aktu prasības personu datu aizsardzības jomā, noslēdz šo sadarbības līgumu par informācijas apmaiņu (turpmāk – Līgums).

1. **Līguma priekšmets**
   1. Vienošanās nosaka kārtību, kādā Līgumiestāde informāciju par pilngadīgām personām, kuras saņem braukšanas maksas atvieglojumus *\_\_\_\_\_\_\_(norādīt vietu, kur?)*, nodod Dienestam, lai atbilstoši Ministru kabineta 2021. gada 28. septembra noteikumu Nr.662 “Epidemioloģiskās drošības pasākumi Covid-19 infekcijas izplatības ierobežošanai” 100.1 punktam un Ministru kabineta 2021. gada 9. oktobra rīkojuma Nr.720 “Par ārkārtējas situācijas izsludināšanu” 5.27.apakšpunktam, Dienests salīdzinātu saņemtos personu datus ar tā rīcībā (pārziņā) esošo informāciju par personām, kurām ir sadarbspējīgs vakcinācijas vai pārslimošanas sertifikāts un precizētos personu datus nodotu atpakaļ Līgumiestādei, lai tā nepiemērotu braukšanas maksas atvieglojumu pilngadīgām personām, ja tām nav derīgs sadarbspējīgs vakcinācijas vai pārslimošanas sertifikāts (turpmāk – vakcinācijas vai pārslimošanas sertifikāts).
   2. Puses vienojas par informācijas apmaiņu atbilstoši šajā Līgumā noteiktajam informācijas apjomam un nodošanas kārtībai.
2. **Pušu pienākumi**
   1. Dienests:
      1. Līgumā norādītajā termiņā un veidā pieņem no Līgumiestādes sagatavotos pilngadīgo personu datus, Līguma priekšmetā minētā mērķa nodrošināšanai, ieskaitot informācijas reģistrēšanu, glabāšanu un izmantošanu, ievērojot normatīvajos aktos uzliktos pienākumus neizpaust un nenodot iegūtās ziņas citām fiziskām vai juridiskām personām, ja vien Dienestam tas nav pienākums saskaņā ar normatīvajiem aktiem;
      2. ne vēlāk kā divu darbdienu laikā no Līguma 2.1.1.punktā noteiktā datu saņemšanas brīža, salīdzina un nodod Līgumiestādei aktuālos Dienesta pārziņā esošos datus par personu derīgiem vakcinācijas vai pārslimošanas sertifikātu faktiem saskaņā ar Līguma 3.punktā noteikto kārtību;
      3. nodrošina sniegto personas datu par vakcinācijas vai pārslimošanas sertifikātu faktiem patiesumu (precizitāti) un atbilstību normatīvo aktu prasībām;
      4. Dienests apstrādā tikai kvalitatīvi un Līguma 1.1.punktam atbilstoši sagatavotus datus. Ja Dienests konstatē, ka Līgumiestāde ir nodevusi Dienestam šī Līguma 1.1. punktam neatbilstošus datus (piemēram, nepilngadīgas vai miruša personas), Dienests paziņo Līgumiestādei par konstatētajiem trūkumiem, nosūtot paziņojumu uz Līguma 5.1.1.punktā norādītās Līgumiestādes pilnvarotās personas e-pasta adresi un ir tiesīgs neapstrādāt Līgumiestādes iesniegtos personas datus, līdz Līgumiestāde ir novērsusi trūkumus.
   2. Līgumiestāde:
      1. veic nepieciešamās darbības personas datu sagatavošanai un nodošanai Dienestam par tām pilngadīgajām personām, kuras saņem braukšanas maksas atvieglojumus saskaņā ar \_\_\_\_\_\_ (*norādīt pamatojumu*), Līguma priekšmetā minētā mērķa nodrošināšanai, ieskaitot informācijas reģistrēšanu, glabāšanu, pārveidošanu un izmantošanu, ievērojot normatīvajos aktos uzliktus pienākumus neizpaust un nenodot iegūtās ziņas citām fiziskām vai juridiskām personām, ja vien Līgumiestādei tas nav pienākums saskaņā ar normatīvajiem aktiem;
      2. nodrošina no Dienesta saņemto personas datu par vakcinācijas vai pārslimošanas sertifikātu faktiem drošību, integritāti, aizsardzību saskaņā ar normatīvo aktu prasībām un izmantošanu tikai Ministru kabineta 2021. gada 9. oktobra rīkojuma Nr.720 “Par ārkārtējas situācijas izsludināšanu” 5.27.apakšpunktā noteiktā uzdevuma izpildei;
      3. nodrošina sagatavoto un Dienestam nododamo personas datu kvalitāti, patiesumu (precizitāti) un atbilstību šī Līguma 1.1.punkta un normatīvo aktu prasībām.
3. **Personas datu nodošanas kārtība**
   1. Līgumiestādepersonu datussagatavo un nododDienestam elektroniska saraksta veidā, kā strukturēta komatu atdalīto vērtību teksta datni (.csv) ar personas kodu sarakstu teksta rindas veidā bez atdalītāja saskaņā ar Līguma 1.pielikumā “Datu apmaiņas kārtība par personām, kurām ir vakcinācijas vai pārslimošanas sertifikāts braukšanas maksas atvieglojumu piemērošanai” noteikto.
   2. Puses vienojas, ka datuapmaiņu organizē ar Līgumiestādes nodrošinātu un Dienestam pieejamu datņu pārsūtīšanas protokola (turpmāk – SFTP) vietnes starpniecību šādā kārtībā:
      1. Līgumiestāde nodrošina un uztur SFTP mapi, kas pieejama piekļuvei no Dienesta norādītas IP adreses;
      2. piekļuves saņemšanai, Līguma 5.2.2.punktā noteiktā Dienesta pilnvarotā persona uz Līguma 5.1.2.punktā noteiktās Līgumiestādes pilnvarotās personas e-pasta adresi nosūta pieprasījumu elektroniskā formā, kurā norāda pieslēguma IP adresi, no kuras tiks veidots SFTP pieslēgums;
      3. ne vēlāk kā vienas darbdienas laikā pēc Līguma 3.2.2.punktā minētās informācijas saņemšanas Līgumiestāde izsniedz Dienesta5.2.2.punktā noteiktajai pilnvarotajai personai lietotāja vārdu, paroli un instrukciju par darbībām ar SFTP pieslēgumu un datu apmaiņu;
      4. Līguma 5.1.1.punktā noteiktā Līgumiestādes pilnvarotā persona SFTP servera mapē izvieto pilngadīgo personu, kuriem ir piešķirti braukšanas maksas atvieglojumi \_\_\_\_\_\_\_\_*(norādīt vietu)* sabiedriskā transporta maršrutu tīklā, datus. Pēc datu izvietošanas, Līgumiestādespilnvarotā persona nosūta informatīvu paziņojumu uz Dienesta e-pastu transports@vmnvd.gov.lv;
      5. Līguma 5.2.2.punktā noteiktā Dienesta pilnvarotā persona pārbauda un aktualizē Līgumiestādes iesniegtos datus un, pieslēdzoties SFTP mapei, izvieto atbildes datus par vakcinācijas vai pārslimošanas sertifikātu faktiem, ievērojot Līguma 1.pielikumā noteikto. Pēc datu aktualizēšanas SFTP servera mapē, Līguma 5.2.2.punktā noteiktā Dienesta pilnvarotā persona nekavējoties nosūta informatīvu paziņojumu uz Līguma 5.1.1.punktā noteiktās Līgumiestādes pilnvarotās personas e-pastu.
4. **Personu datu aizsardzība**
   1. Puses apņemas Līguma ietvaros nodrošināt šādas prasības attiecībā uz personudatu apstrādi:
      1. tehniskās un organizatoriskās prasības un pasākumus, kas nepieciešamas personu datu apstrādes drošībai, ja nepieciešams, pārskata esošās prasības atbilstoši personu datu apstrādes veidam, šim Līgumam un citiem aspektiem;
      2. nekavējoties informēt Līguma 5.1.1. un 5.2.1.punktā norādītās Pušu pilnvarotās personas pēc jebkura personu datu aizsardzības pārkāpuma konstatēšanas, attiecībā uz nodoto un/vai saņemto personas datu apstrādi;
      3. organizēt un nodrošināt personu datu apstrādē un apmaiņā to konfidencialitāti;
      4. nenodot šī Līguma izpildes ietvaros saņemtos personu datus uz trešajām valstīm;
      5. sadarboties gadījumā, ja kāda no Pusēm ir saņēmusi uzraudzības iestādes vai datu subjekta pieprasījumu par informācijas sniegšanu saistībā ar šī Līguma ietvaros veikto personu datu apstrādi.
5. **Pilnvarotās personas** 
   1. Pilnvarotās personas Līguma izpildes jautājumos no **Līgumiestādes** puses:
      1. ar tiesībām uzraudzīt Līguma izpildi kopumā, informēt Puses par problēmām Līguma izpildē, novērst tās, risināt ar Līguma izpildi saistītos organizatoriskos jautājumus, atbildēt par personas datu saņemšanu un nodošanu – \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);
      2. ar tiesībām uzraudzīt un risināt ar Līgumā noteikto datu nodošanas kārtību saistītus tehniskos jautājumus – \_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_.
   2. Pilnvarotās personas Līguma izpildes jautājumos no **Dienesta** puses:
      1. ar tiesībām uzraudzīt Līguma izpildi kopumā, informēt Puses par problēmām Līguma izpildē, risināt ar Līguma izpildi saistītos organizatoriskos jautājumus – Datu pārvaldības un analīzes nodaļas vadītāja Signe Širova, e-pasts: signe.sirova@vmnvd.gov.lv, tālr. 67045016;
      2. ar tiesībām uzraudzīt un risināt ar Līgumā noteikto datu nodošanas kārtību saistītus tehniskos jautājumus, piekļūt SFTP mapei – Datu pārvaldības un analīzes nodaļas sistēmanalītiķe Sintija Ladiga, e-pasts: sintija.ladiga@vmnvd.gov.lv, tālr. 67519988.
   3. Par Līguma 5.punktā noteikto pilnvaroto personu maiņu vai izmaiņām šo personu datos Puse paziņo otras Puses pilnvarotajai personai **vienas nedēļas laikā** no attiecīgo izmaiņu veikšanas, elektroniski nosūtot informāciju uz pilnvarotās personas e-pasta adresi.
   4. Puses vienojas, ka savstarpējā sarakste un informācijas apmaiņa notiek elektroniski, izmantojot pilnvaroto personu e-pasta adreses, bez droša elektroniskā paraksta.
6. **Domstarpības un strīdi**
   1. Visus strīdus, kas rodas starp Pusēm Līguma sakarā, Puses risina sarunu ceļā.
   2. Ja kāda no Pusēm nespēj pildīt no Līguma izrietošās saistības, tā nekavējoties paziņo par to otrai Pusei, un Puses vienojas par turpmāko rīcību.
7. **Citi noteikumi**
   1. Līgums stājas spēkā no dienas, kad to parakstījušas abas Puses un ir spēkā, kamēr ir spēkā Līguma priekšmetā minētais braukšanas maksas atvieglojumu atcelšanas pamatojums. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
   2. Puses apņemas izskatīt otras Puses iesniegtos rakstveida priekšlikumus par Līguma grozījumiem un papildinājumiem **vienas nedēļas laikā** no saņemšanas brīža un sniegt atbildi rakstveidā.
   3. Līguma grozījumi un papildinājumi, izņemot Līguma 5.3.punktā noteikto, ja tie noformēti rakstveidā un ir abu Pušu parakstīti, ir Pusēm saistoši un uzskatāmi par šī Līguma neatņemamu sastāvdaļu.
   4. Puse var vienpusēji izbeigt Līgumu, mēnesi iepriekš par to rakstiski paziņojot otrai Pusei. Līguma izbeigšanas gadījumā Līgumiestādes pienākums ir nodrošināt no Dienesta saņemto personas datu par vakcinācijas vai pārslimošanas sertifikātiem konfidencialitāti.
   5. Līgums ir sagatavots latviešu valodā uz 8 (astoņām) lapām, tajā skaitā 1.pielikums “Datu apmaiņas kārtība par personām, kurām ir vakcinācijas vai pārslimošanas sertifikāts braukšanas maksas atvieglojumu piemērošanai”
8. **Pušu juridiskās adreses un rekvizīti**

|  |  |
| --- | --- |
| **Līgumiestāde:**  **\_\_\_\_\_\_\_\_\_\_\_\_\_\_\_\_\_\_\_\_\_**  Reģ. Nr. \_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_  e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_(paraksts\*)\_\_\_\_\_\_\_ / \_\_\_\_\_\_\_\_\_\_\_\_/ | **Dienests:**  **Nacionālais veselības dienests**  Reģ.Nr. 90009649337  Adrese: Cēsu iela 31 k-3, 6. ieeja Rīga, Latvija, LV-1012  e-pasta adrese: [nvd@vmnvd.gov.lv](mailto:nvd@vmnvd.gov.lv)  \_\_\_\_\_\_(paraksts\*)\_\_\_\_ / Ā.Kasparāns / |

1.pielikums

SADARBĪBAS LĪGUMAM

Par personas datu nodošanu

**Datu apmaiņas kārtība par personām, kurām ir vakcinācijas vai pārslimošanas sertifikāts braukšanas maksas atvieglojumu piemērošanai**

1. Informāciju pieprasa Līgumiestāde kā sabiedriskā transporta pakalpojuma sniedzējs, kurš saņem dotāciju no pašvaldību līdzekļiem, atbilstoši MK noteikumu Nr. 662 100.1 pantā norādītajām tiesībām (turpmāk – Iestāde).
2. Iestāde nodod Dienestam datni - personu kodu sarakstu ar pilngadīgām personām, kuras saņem braukšanas maksas atvieglojumus pašvaldībā:
   1. elektroniska saraksta veidā, kā strukturētu komatu atdalīto vērtību teksta datni (.csv) ar personas kodu teksta rindas veidā bez atdalītāja (UTF-8 kodējumā), bez lauka nosaukuma;

Tabula. Ieejas dati

|  |  |  |
| --- | --- | --- |
| Lauka nosaukums | Lauka tips un garums | Lauka saturs |
| PK | Teksts(11) | Personas kods formātā „12345678901”, bez defises |

Piemēram:

01046512345

17123412345

* 1. datnes nosaukums jāveido pēc šāda principa “Nosaukums\_ddmmgggg\_xxx\_pieprasijums”, kur Nosaukums – Iestādes nosaukums (bez atstarpēm), ddmmgggg - pieprasījuma datums, xxx - pieprasījuma kārtas numurs vienas dienas ietvaros;

Piemēram:

RezeknesSatiksme\_20102021\_001\_pieprasijums.csv

Jurmala\_20102021\_001\_pieprasijums.csv

1. Dienests sagatavo datus un nodod atpakaļ Iestādei:
   1. atbildes rezultāts tiek sagatavots .csv datnes formātā (comma separated, UTF-8 kodējumā), bez lauku nosaukumiem;
   2. datnes nosaukums veidots pēc šāda principa “Nosaukums\_ddmmgggg\_xxx\_atbilde”, kur Nosaukums – Iestādes nosaukums (bez atstarpēm), ddmmgggg - pieprasījuma datums, xxx - pieprasījuma kārtas numurs vienas dienas ietvaros;

Piemēram:

RezeknesSatiksme\_20102021\_001\_atbilde.csv

Jurmala\_20102021\_001\_atbilde.csv

* 1. gadījumā, ja personai ir pieejami vairāki sadarbspējīgi sertifikāti (turpmāk - DCS), piemēram, pārslimošanas un vakcinācijas sertifikāti, atbildes rezultātā par vienu personas kodu atbilstoši būs vairāki ieraksti.

1. Dienesta sagatavotā datne satur šādus datus (skat. Tabulu Izejas dati):
   1. personas kods (PK\_NVD);
   2. pazīme (PERS\_STAT) norāda uz pirmreizējās validācijas rezultātu pēc personas koda un attiecīgajai personai pieejamajiem faktiem, uz kuru pamata iespējams iegūt DCS. Attiecīgi pazīme norāda, vai:
      1. 0 – personas kods ir nekorekts (satur neatļautus simbolus, satur mazāk vai vairāk, kā 11 ciparus, u.tml.);
      2. 1 – personai nav DCS ģenerēšanai derīgi fakti;
      3. 2 – personai ir DCS ģenerēšanai derīgi fakti, kas nozīmē, ka DCS ir pieejams vai būs pieejams nākotnē.
   3. pazīme (STATUSS) norāda uz DCS pieejamību validētajiem personas kodiem. Pazīme netiek norādīta, ja PERS\_STAT=0 un attiecīgi laukā tiek atgriezts NULL (bez vērtības)). Tā kā vienai personai var būt pieejami vairāki DCS, par katru personas DCS būs atsevišķa ieraksta rinda. Attiecīgi pazīme norāda, vai:
      1. 0 – personai nav pieejams DCS;
      2. 1 – DCS ir derīgs uz datu atlases brīdi;
      3. 2 – DCS būs derīgs nākotnē.
   4. DCS darbības sākuma datums (SAK\_DATUMS) (formātā dd.mm.gggg), aizpilda tikai tad, ja DCS savu darbību uzsāks nākotnē. Neaizpilda, ja PERS\_STAT=0.
   5. DCS darbības beigu datums (BEIG\_DATUMS) (formātā dd.mm.gggg), aizpilda tikai tad, ja DCS ir derīguma termiņš. Neaizpilda, ja PERS\_STAT=0.

Tabula. Izejas dati

|  |  |  |
| --- | --- | --- |
| Lauka nosaukums | Lauka tips un garums | Lauka saturs |
| PK\_NVD | Teksts(11) | Personas kods formātā „12345678901”  Ja vienai personai ir vairāki DCS, atbildē par katru DCS būs atsevišķs ieraksts |
| PERS\_STAT | Cipars(1) | DCS ģenerēšanai derīgo faktu statuss:  0 - personas kods ir nekorekts (satur neatļautus simbolus, satur mazāk vai vairāk kā 11 ciparus u.tml.)  1 – personai nav DCS ģenerēšanai derīgi fakti  2 – personai ir DCS ģenerēšanai derīgi fakti, kas nozīmē, ka DCS ir pieejams vai būs pieejams nākotnē |
| STATUSS | Cipars (1) | DCS derīguma statuss (netiek norādīts, ja PERS\_STAT=0):  0 – personai nav pieejams DCS  1 -– DCS ir derīgs uz datu atlases brīdi  2 – DCS būs derīgs nākotnē  Tā kā vienai personai var būt pieejami vairāki DCS, par katru personas DCS būs atsevišķa ieraksta rinda. |
| SAK\_DATUMS | Teksts(10) | DCS derīguma sākuma datums (formātā dd.mm.gggg), aizpilda tikai tad, ja DCS būs derīgs nākotnē. Neaizpilda, ja PERS\_STAT=0 |
| BEIG\_DATUMS | Teksts(10) | DCS derīguma beigu datums (formātā dd.mm.gggg), aizpilda tikai tad, ja DCS ir noteikts derīguma termiņš vai DCS ir atsaukts. Šobrīd no apstrādājamo DCS kopas derīguma termiņš ir tikai pārslimošanas DCS. Vakcinācijas DCS nav noteikts derīguma termiņš. Neaizpilda, ja PERS\_STAT=0 |

Piemēri:

|  |  |  |  |  |
| --- | --- | --- | --- | --- |
|  | Datu atlases rezultātu .csv datnes saturs 20.10.2021 | | Datu atlases rezultātu .csv datnes saturs 25.10.2021 | |
|  | Rezultāts | Komentārs | Rezultāts | Komentārs |
| 1 | 01018011223;2;1;;24.10.2021 | *Personai ir derīgs pārslimošanas DCS* |  |  |
| 2 | 01018011223;2;2;25.10.2021; | *Personai nākotnē būs derīgs vakcinācijas DCS* | 01018011223;2;1;; | *Personai ir derīgs vakcinācijas DCS; iepriekšējā datu atlasē DCS vēl nebija derīgs* |
| 3 | 04078517331;2;1;; | *Personai ir derīgs vakcinācijas DCS* | 04078517331;1;0;; | *Personai nav DCS (vakcinācijas DCS ir atsaukts); iepriekšējā datu atlasē DCS bija derīgs* |
| 4 | 15027619773;2;2;25.10.2021;23.04.2022 | *Personai nākotnē būs derīgs pārslimošanas DCS* | 15027619773;2;1;;23.04.2022 | *Personai ir derīgs pārslimošanas DCS; iepriekšējā datu atlasē DCS vēl nebija derīgs* |
| 5 | 02028211443;2;1;;04.03.2022 | *Personai ir derīgs pārslimošanas DCS* | 02028211443;2;1;;04.03.2022 | *Personai ir derīgs pārslimošanas DCS* |
| 6 | 03038316553;2;2;25.10.2021;23.04.2022 | *Personai nākotnē būs derīgs pārslimošanas DCS* | 03038316553;1;0;; | *Personai nav DCS (pārslimošanas DCS ir atsaukts); iepriekšējā datu atlasē DCS bija derīgs nākotnē* |
| 7 | 3038311553;0;;; | *Personas kods ir kļūdains (satur tikai 10 ciparus)* |  |  |